కోమల్ జంజాద్

కోమల్ జంజాద్ విదర్భ మహిళల క్రికెట్ జట్టు కోసం ఆడుతున్న ఒక భారతీయ క్రికెట్ క్రీడాకారిణి. ఆమె మహారాష్ట్రలోని నాగపూర్ లో 1991 జూలై 10న జన్మించింది. ఆమె తండ్రి రవీంద్ర జంజాద్, తల్లి రజని జంజాద్. అక్క స్నేహాల్ జంజాద్, చెల్లి దర్శన జంజాద్. ఆమె GH రైజానీ కాలేజ్ అఫ్ ఇంజనీరింగ్ నుంచి మెకానికల్ ఇంజనీరింగ్ లో పట్టా తీసుకుంది.

కోమల్ చిన్నప్పటినుండి తమ వీధిలోని అబ్బాయిల (గల్లీ) క్రికెట్ ఆడుతుండేది, క్రమంగా మైదానాలలో సాధన చేసేది. విదర్భ మహిళా క్రికెట్ సంఘం శిబిరంలో ఒక రోజు క్రికెట్ పోటీలో ఆడి, ఈ సంఘంలో తన స్థానం సుస్థిరం చేసుకుంది. 15 సంవత్సరాలకు విదర్భ సంఘం జట్టు తరపున క్రికెట్ ఆడింది.

2018 డిసెంబరులో, హర్యానాతో జరిగిన 2018–19 సీనియర్ మహిళల ఒక రోజు లీగ్ మ్యాచ్‌లో, ఆమె ఎనిమిది పరుగులకు తొమ్మిది వికెట్లు పడగొట్టింది. 2019 జనవరిలో, ఆమె 2018–19 సీనియర్ ఉమెన్స్ ఛాలెంజర్ ట్రోఫీ కోసం ఇండియా రెడ్ జట్టులో ఎంపికైంది.

2019 ఫిబ్రవరిలో, ఇంగ్లండ్‌తో జరిగే సిరీస్‌లో భారత మహిళల ట్వంటీ 20 ఇంటర్నేషనల్ (WT20I) జట్టులో ఆమె ఎంపికైంది. విదర్భ మహిళల నుంచి జాతీయ జట్టుకు ఎంపికైన ఇద్దరు క్రీడాకారిణుల్లో ఆమె ఒకరు, మరొకరు భారతీ ఫుల్మాలి. WT20I మ్యాచ్‌లకు ముందు, ఆమె 50 ఓవర్ల వార్మప్ మ్యాచ్‌లో ఇండియన్ బోర్డ్ ప్రెసిడెంట్స్ ఉమెన్ XI జట్టు తరపున ఆడింది, ఆమె ఏడు ఓవర్లలో పద్నాలుగు పరుగులిచ్చి మూడు వికెట్లతో సెలెక్టర్లను ఆకట్టుకుంది.

 మూలాలు 

 బాహ్య లింకులు 



వర్గం:భారతీయ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1991 జననాలు
వర్గం:క్రీడాకారిణులు
వర్గం:భారతీయ క్రికెట్ క్రీడాకారులు